《青罗山房歌寄宋景濂》
明代·刘基

若有人兮乃在大江之南，浙河之东。
连山掎拔瀛海上，上与河鼓天津通。
忆昔四女下天来，遗鬟堕髢根庞鸿。
仙华杰出最怪异，望之如云浮太空。
嵚崟峛崺啮不可上，薈蔚杂树昏朣胧。
虎龙咆号猿鹤叫，山鬼呵欻生悲风。
嗟哉若人兮，胡为乎其中！梁檀柟兮柱桂枫，结青萝兮以
帡幪。
不剪不伐兮，不盬以攻。
晨岚暮蔼滴晴雨，烟条雾叶相蒙茏。
縿々兮蓬蓬。
缭纠要绍兮，若苍龙垂胡降玄穹。
巘丽披离兮，若翠鸾振迅飞<蒙生>氃。
鹂黄和鸣桑扈应，仿佛牙旷之丝桐。
幽泉发窦锵玲珑，六月赤日收蕴拢阳凌阴蓄春融融，岩花
涧草纷白红。
有时皇初平清夜，骑羊朝帝君琼蕤，羽盖冰玉珮，华月闪
烁光成虹。
松吹笙兮竹舞翿，影旆旆兮声沄沄。
娱目悦耳兮乐不可言。
世间尘土何梦梦。
山有芝，隰有蘴，石凿凿兮水郤郤。
猗若人兮美且充，饥食倦息兮可以保我躬。
逍遥兮栖迟，又何必访广成于崆峒。

作者简介：刘基（1311年7月1日－1375年5月16日）字伯温，谥曰文成，元末明初杰出的军事谋略家、政治家、文学家和思想家，明朝开国元勋，汉族，浙江文成南田（原属青田）人，故时人称他刘青田，明洪武三年（1370）封诚意伯，人们又称他刘诚意。武宗正德九年追赠太师，谥号文成，后人又称他刘文成、文成公。他以神机妙算、运筹帷幄著称于世。刘伯温是中国古代的一位传奇人物，至今在中国大陆、港澳台乃至东南亚、日韩等地仍有广泛深厚的民间影响力。